Frydeligt med jubelkor


Note
Teksten er oprindelig skrevet på latin, men oversat til dansk af Fr. Moth i 1895.
Til Carl Nielsens melodi skal den ||:markerede:|| linje gentages

Teksten
Frydeligt med jubelkor
hilses vårens komme,
svalen melder trindt på jord:
"Frostens tid er omme!"
Land og hav og lundens træ'r
herligt prydes fjernt og nær,
||:nye skabningsunder!:||
Kraft påny vort legem får,
lægt er nu vort hjertesår
i de glade stunder.

Jordens rige blomsterpragt,
skovens grønne smykke,
fuglesangens tryllemagt
fylder os med lykke.
Havets storme raser ud,
luften hærges ej af slud,
||:duggens perler rene,:||
samler solens stråleglans
i en dejlig perlekrans
rundt på græs og grene.

Hvor dog Gud er god og vis!
hvor er verden fager!
Hvor dog alt til Herrens pris
ånd og tanke drager!
Han har stort og småt på jord,
urten, som på marken gror,
||:form og farve givet.:||
Efter nat vi dagen nu
hilse vil med frejdig hu,
takke Gud for livet. 

Morten Børup forfatter
Fr. Moth forfatter
Carl Nielsen komponist
Anonym komponist
Forårssange